**ELEKTROTEHNIČKA I EKONOMSKA ŠKOLA**

Ljudevita Gaja 24

35400 Nova Gradiška

**BILJEŠKE**

uz godišnje financijske izvještaje za 2023. godinu

Nova Gradiška, siječanj 2024. godine

**OPĆI PODACI**

|  |  |
| --- | --- |
| **Naziv obveznika:** | **ELEKTROTEHNIČKA I EKONOMSKA ŠKOLA** |
| Poštanski broj i mjesto: | 35400 Nova Gradiška |
| Ulica i kućni broj: | Ljudevita Gaja 24 |
| broj RKP-a | 17917 |
| Matični broj. | 03957004 |
| OIB: | 22674231881 |
| Razina: | 31 - proračunski korisnik JLP(R)S koji obavlja poslove u sklopu funkcija koje se decentraliziraju |
| Šifra djelatnosti: | 8532 - tehničko i strukovno srednje obrazovanje |
| Županija: | Brodsko-Posavska |
| Šifra grada/općine: | 284 Nova Gradiška |

**UVODNI DIO**

Elektrotehnička i ekonomska škola Nova Gradiška posluje u skladu s odredbama Zakona o odgoju i obrazovanju u osnovnoj i srednjoj školi te Statutom škole.

Škola vodi proračunsko računovodstvo temeljem Pravilnika o proračunskom računovodstvu i računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Škola nema vlastiti žiro račun već posluje preko jedinstvenog računa riznice Brodsko-posavske županije.

Ravnateljica škole je Sanja Müller-Zoričić, dipl.inf.

Sastavljanje Bilješki uz financijske izvještaje obavila je voditeljica računovodstva Jasenka Podobnik, dipl.oec.

**BILJEŠKE**

**UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

**(OBRAZAC PR-RAS)**

Ukupni prihodi u izvještajnom razdoblju iznose 1.248.824,46 €, a odnose se na:

|  |  |  |
| --- | --- | --- |
|  |  |  |
| 1 | Tekuće pomoći iz državnog proračuna - 6361 | 1.051.583,16 |
| 2 | Kapitalne pomoći iz državnog proračuna - dio 6362 | 897,17 |
| 3 | Tekuće pomoći iz državnog proračuna temeljem prijenosa EU sredstava- 6381 | 22.977,78 |
| 4 | Tekući prijenosi između prorač.korisnika istog proračuna temeljem prijenosa EU -6393 | 14.611,74 |
| 5 | Ostali nespomenuti prihodi -6526 | 1.577,39 |
| 6 | Vlastiti prihodi od pruženih usluga -6615 | 34.159,17 |
| 7 | Tekuće donacije -6631 | 4.285,32 |
| 8 | Kapitalne donacije -6632 | 7.605,76 |
| 9 | Prihodi iz nadležnog proračuna -Brodsko posavska županija -6711 | 111.126,97 |
|  | **Prihodi poslovanja -šifra 6** | **1.248.824,46** |
|  |  |  |
| 10 | Prihodi od prodaje proizvedene dugotrajne imovine-šifra 72 | 0,00 |
|  | **Prihodi od prodaje nefinancijske imovine-šifra 7** | **0,00** |
|  |  |  |
|  | **UKUPNO PRIHODI I PRIMICI -šifra X678** | **1.248.824,46** |
|  |  |  |

|  |
| --- |
|  |

Ukupni rashodi u izvještajnom razdoblju iznose 1.233.844,02 € a odnose se na:

|  |  |  |
| --- | --- | --- |
|  |  |  |
| 1 | Rashodi za zaposlene - 31 | 1.085.682,31 |
| 2 | Materijalni rashodi - 32 | 133.496,66 |
| 3 | Financijski rashodi - 34 | 4,90 |
| 4 | Ostali rashodi - 38 | 399,94 |
|  | **Rashodi poslovanja -šifra 3** | **1.219.583,81** |
|  |  |  |
| 5 | Rashodi za nabavu proizvedene dugotrajne imovine - 42 | 14.260,21 |
|  | **Rashodi za nabavu nefinancijske imovine - šifra 4** | **14.260,21** |
|  |  |  |
|  | **UKUPNO RASHODI I IZDACI - šifra Y345** | **1.233.844,02** |
|  |  |  |
|  | **VIŠAK PRIHODA I PRIMITAKA U IZVJEŠTAJNOM RAZDOBLJU-šifra X005** | **14.980,44** |
|  | **MANJAK PRIHODA I PRIMITAKA PRENESENI-šifra 9222-9221** | **-14.324,49** |
|  | **VIŠAK PRIHODA I PRIMITAKA RASPOLOŽIV U SLIJEDEĆEM RAZDOBLJU-šifra X006** | **655,95** |
|  |  |  |

***Šifra 63 – Pomoći iz inozemstva i od subjekata unutar općeg proračuna***

Pomoći iz inozemstva i od subjekata unutar općeg proračuna ostvareni su u iznosu 1.090.069,85 € što je u odnosu na prethodnu godinu više za 122.960,82 € ili 12,7%. U strukturi ukupnih prihoda ovi prihodi čine 87,29% a odnose se na slijedeće:

*Šifra 6361 – Tekuće pomoći proračunskim korisnicima iz proračuna koji im nije nadležan*

Ovi prihodi se najvećim dijelom (1.049.890,33 €) odnose na prihode iz državnog proračuna odnosno proračuna MZO za financiranje plaća i ostalih rashoda za zaposlene. Osim prihoda od MZO na ovoj poziciji iskazani su i slijedeći prihodi iz državnog proračuna:

* od Agencije za odgoj i obrazovanje za rad županijskog stručnog vijeća u iznosu 230,00 €
* za opskrbu školskih ustanova besplatnim zalihama menstrualnih higijenskih potrepština u iznosu 388,38 €
* za rad mentora s pripravnicima u iznosu 344,02 €
* od Agencije za strukovno obrazovanje i obrazovanje odraslih za pokriće troškova nastalih sudjelovanjem učenika na državnom natjecanju u strukovnim disciplinama WorldSkills Croatia 2023. u iznosu 115,61 €
* za financiranje troškova prijevoza učenika s teškoćama u razvoju u iznosu 614,82 €

*Šifra 6362 – Kapitalne pomoći iz proračuna koji nije nadležan* ostvarene su iz državnog proračuna u okviru razdjela Ministarstvo znanosti i obrazovanja za nabavu udžbenika učenicima koji su članovi kućanstva koje je korisnik zajamčene minimalne naknade u iznosu 366,17 € te za opremanje školske knjižnice obveznom lektirom i stručnom literaturom u iznosu 531,00 €.

*Šifra 638 – Pomoći temeljem prijenosa EU sredstava*

Na ovoj poziciji su iskazana sredstva iz državnog proračuna za plaće zaposlenika koji rade na projektu Regionalni centar kompetencija za radno vrijeme na projektu a koja se financira iz Europskog socijalnog fonda u visini 85%, dok se 15% odnosi na nacionalno sufinanciranje odnosno sredstva državnog proračuna te su iskazana na poziciji 6361. Za dio koji se odnosi na EU sredstva prihodi su iskazani na ovoj poziciji. Ovi prihodi su ostvareni u iznosu 22.977,78 € a u odnosu na prethodnu smanjeni su za 26,6%. Razlog smanjenja je završetak projekta u 2023. godini.

*Šifra 639 – Prijenosi između proračunskih korisnika istog proračuna*

Ova pozicija odnosi se na sredstva ostvarena od Tehničke škole Slavonski Brod za pokriće izdataka službenog puta u sklopu projekta Regionalni centar kompetentnosti –„Slavonika 5.1“ u iznosu 5.757,94 € i Erasmus+ Kompas 4 u iznosu 2.850,00 € za troškove prijevoza učenika i nastavnika na mobilnost u Frankfurt i Sevillu. Ovdje su iskazani i prihodi za plaće pomoćnika u nastavi u iznosu 6.003,80 € za koje sredstva osigurava osnivač u okviru projekta „S osmijehom u školu“ financiranog od strane Europskog socijalnog fonda. Ovi prihodi su povećani u odnosu na isto razdoblje prethodne godine za 189,60% zbog refundacije troškova za projekt RCK Slavonika za troškove ostvarene u prethodnoj godini te zbog sudjelovanja u novom projektu Erasmus+ Kompas 4, također kao partner Tehničkoj školi Slavonski Brod.

***Šifra 6526 - Ostali nespomenuti prihodi***

Ostali nespomenuti prihodi ostvareni su u iznosu 1.577,39 € a u strukturi ukupnih prihoda čine 0,13%. Ovi prihodi su smanjeni u odnosu na prethodnu godinu za 334,81 € ili 17,5% a odnose se na prihode od učenika za osiguranje u iznosu 1.345,00 € i prihode od izdavanja duplikata svjedodžbi u iznosu 232,39 €. U prethodnoj godini na ovoj poziciji bili su iskazani i prihodi od učenika za prijevoz na terensku nastavu te prihodi od naplate štete od osiguravajućeg društva.

***Šifra 6615 - Prihodi od pruženih usluga***

Vlastiti prihodi od pruženih usluga ostvareni su u iznosu 34.159,17 € i čine 2,73% ukupnih prihoda. U odnosu na isto razdoblje prethodne godine povećani su za 11.121,53 € ili 48,3 %. Ovi prihodi su povećani na ime prihoda od najma zbog povećanja cijena korištenja prostora dvorane od listopada prošle godine uz istovremeno povećanje na ime ostvarenih prihoda od učeničkog servisa jer je tijekom 2023. godine više učenika radilo preko učeničkog servisa.

Prihodi od najma dvorane i školskog prostora iskazani su u iznosu 21.956,08 € dok su prihodi od usluga pomoćno-tehničkog osoblja ostvareni u iznosu 2.087,58 €.. Prihodi od učeničkog servisa iskazani su po bruto načelu i ostvareni su u iznosu 9.832,54 €. Na ovoj poziciji od ove godine iskazani su i prihodi od isporučene električne energije-vlastita solarna elektrana u iznosu 282,97 €.

***Šifra 663 – Donacije od pravnih i fizičkih osoba izvan općeg proračuna***

Donacije su ostvarene u iznosu 11.891,08 € a u strukturi ukupnih prihoda čine 0,95%. Ova pozicija je značajno povećana u odnosu na prethodnu godinu.

Iznos iskazan na ovoj poziciji odnosi se na slijedeće donacije u novcu:

* Hrvatski školski sportski savez za pokriće troškova državnog prvenstva u badmintonu u iznosu 79,62 €
* Školski sportski savez Brodsko posavske županije za rad školskog sportskog društva u iznosu 237,56 €
* turistička agencija za pokriće troškova učeničkih ekskurzija u iznosu 1.480,00 €
* Hrvatski Telekom za donacijski natječaj Generacija NOW u iznosu 65,00 €

Ova pozicija uključuje i slijedeće donacije u naravi:

* Informativno pravni centar Slavonski Brod – donacija projektora u vrijednosti 300,00 € u sklopu projekta „Stop vršnjačkom nasilju II“
* Institut za razvoj i inovativnost mladih – donacija opreme i materijala u vrijednosti 1.302,67 € za projekt „Junior Engineer Academy 2,0“
* Savez sportova Nova Gradiška – donacija plastičnih stolica za tribine u školskoj-sportskoj dvorani u vrijednosti 1.194,30 €
* Trgovačko društvo Schrack Technik d.o.o.- donacije opreme za provedbu vježbi i primjenu novih strukovnih kurikuluma u vrijednosti 6.809,45 €
* Ljekarna Zubović Nova Gradiška – donacija lijekova i sanitetskog materijala za ormariće prve pomoći u iznosu 130,49 €
* fizička osoba – donacija školskog namještaja u iznosu 291,99 €.

**Šifra 671 *- Prihodi iz nadležnog proračuna za financiranje redovne djelatnosti proračunskih korisnika***

Prihodi iz nadležnog proračuna ostvareni su u iznosu 111.126,97 € i čine 8,9 % ukupnih prihoda. Ostvaruju se iz županijskog proračuna temeljem odluke o financiranju decentraliziranih funkcija u obrazovanju. U odnosu na prethodnu godinu ovi prihodi su smanjeni za 6.317,07 € ili 5,4%. Razlog smanjenja je smanjenje troškova energenata koji se iz ovog izvora financiraju.

**Šifra 31 *- Rashodi za zaposlene***

Rashodi za zaposlene u strukturi ukupnih rashoda participiraju sa 87,99 % a odnose se na bruto plaće zaposlenika uvećane za doprinose na plaću te ostale rashode za zaposlene. Najvećim dijelom (98,95%) ovi rashodi su financirani iz državnog proračuna odnosno proračuna MZO.

Ovi rashodi su povećani u odnosu na isto razdoblje prethodne godine za 133.534,47 € ili 14%. Razlog povećanja ovih rashoda je rast osnovice za obračun plaća u javnim službama za 2% od 01.04.2023. godine te 5% od 01.listopada 2023. Osim toga uveden je od 01. lipnja 2023. godine privremeni dodatak na plaću u iznosu 100 €, 80 € ili 60 € neto.

Na poziciji plaće za prekovremeni rad iskazano je povećanje zbog velikog broja izostanaka zaposlenika radi odlaska na mobilnost u sklopu projekta Erasmus+ Kompas 4 te sudjelovanja na studijskim putovanjima u sklopu projekta RCK Slavonika 5.1.

Na poziciji 312-ostali rashodi za zaposlene iskazane su isplate materijalnih prava na ime jubilarnih nagrada s iznosom od 4.232,21 €, potpore zbog bolovanja i smrtnog slučaja 1.802,65 €, otpremnine zbog odlaska u mirovinu 4.294,74 €, regres 15.199,08 €, božićnica 15.000,00 €, darovi 2.622,50 €, potpore za novorođenče 441,44 €, naknada mentoru za rad s pripravnikom 344,02 €, nagrada administratoru obrazovanja odraslih u sklopu projekta RCK Slavonika 265,00 € te nagrada za e-tehničara 530,90 €. Ova pozicija je povećana u odnosu na isto razdoblje prethodne godine za 29,6% zbog povećanja regresa i božićnice sa 199,08 € na 300,00 € sukladno dodatku TKU za javne službe.

***Šifra 32 - Materijalni rashodi***

Materijalni rashodi u strukturi ukupnih rashoda čine 10,82% a odnose se na rashode redovnog poslovanja koji se najvećim dijelom financiraju iz županijskog proračuna. U odnosu na isto razdoblje prethodne godine smanjeni su za 18.213,74 € ili 12%. Razlog smanjenja materijalnih rashoda je smanjenje troškova energije sukladno Uredbi Vlade RH o otklanjanju poremećaja na domaćem tržištu energije, dok su ostali materijalni troškovi povećani zbog rasta cijena.

***Šifra 323 – Rashodi za usluge***

Ovi rashodi povećani su za 29,8 % u odnosu na prethodnu godinu. Rast rashoda za usluge uzrokovan je rastom cijena pojedinih usluga od 01.01.2023. (rast cijena komunalnih usluga osobito komunalne naknade te povećanje cijene održavanja programskog paketa). Osim toga povećane su usluge prijevoza zbog plaćanja troškova prijevoza učenika i mentora na mobilnost u Frankfurt i Sevillu u sklopu projekta Erasmus + Kompas 4. Povećane su i zdravstvene usluge s obzirom da je izmjenama TKU za javne službe vrijednost sistematskih pregleda zaposlenika povećana sa 66,36 € na 159,27 € odnosno za 140 %.

***Šifra 324 – Naknade troškova osobama izvan radnog odnosa***

Ova pozicija odnosi se na nadoknadu troškova goriva za prijevoz učenika s teškoćama u razvoju - individualni prijevoz roditelja a koji se financira iz sredstava državnog proračuna. U prethodnoj godini na ovoj poziciji nije bilo iskazanog podatka s obzirom da škola nije imala učenike s teškoćama u razvoju.

***Šifra 3295 – Pristojbe i naknade***

Ovi rashodi smanjeni su za 83,2 % ili 1.939,07 €. U prethodnoj godini na ovoj poziciji iskazane su sudske pristojbe po pravomoćnim sudskim presudama za razlike plaća po povoljnijoj osnovici. S obzirom da su tijekom 2022. godine podmirene sve obveze po sudskim presudama u ovoj godini nema rashoda po osnovu sudskih pristojbi. Osim toga smanjeni su i rashodi po osnovi novčane naknade zbog nezapošljavanja osoba s invaliditetom. Naime u veljači 2023. godine još jedan zaposlenik je stekao status invalidne osobe, pa škola više nije obveznik plaćanja navedene naknade.

***Šifra 3296 Troškovi sudskih postupaka***

U prethodnoj godini na ovoj poziciji iskazan je trošak parničnog postupka po sudskim sporovima zaposlenika radi isplate razlike plaće po povoljnijoj osnovici. U ovoj godini na ovoj poziciji nema iskazanog podatka jer su tijekom 2022. godine izvršene isplate po sudskim sporovima za preostalih 6 zaposlenika te škola više nema sudskih sporova u tijeku.

***Šifra 3299 – Ostali nespomenuti rashodi poslovanja***

Na ovoj poziciji iskazano je povećanje u odnosu na prethodnu godinu za 2.178,20 € ili 21,5 % a odnosi se na usluge učeničkog servisa- učenička zarada uvećana za doprinose mirovinskog i zdravstvenog osiguranja. Povećanje ove pozicije je iz razloga što je ove godine više učenika radilo preko učeničkog servisa.

***Šifra 34 - Financijski rashodi***

Ova skupina rashoda bilježi značajno smanjenje u odnosu na prošlu godinu. Ovi rashodi su smanjeni za 1.576,00 € ili 99,7 % iz razloga što smo prošle godine na ovoj poziciji imali iskazane zatezne kamate po pravomoćnim sudskim presudama zbog neuvećanja osnovice plaće za razdoblje od prosinca 2015. do siječnja 2017. godine dok su u ovoj godini iskazane samo zatezne kamate iz poslovnih odnosa zbog kašnjenja u plaćanju materijalnih obveza. Sudske presude su u cijelosti isplaćene u 2022. godini.

***Šifra 38 – Ostali rashodi***

Ostali rashodi odnose se na tekuće donacije u naravi a u strukturi ukupnih rashoda čine 0,03 %. Ova pozicija odnosi se na menstrualne higijenske potrepštine za učenice koja je financirana iz sredstava državnog proračuna na osnovu Odluke ministra rada, mirovinskog sustava, obitelji i socijalne politike.

***Šifra 72 - Prihodi od prodaje proizvedene dugotrajne imovine***

U prethodnoj godini na ovoj poziciji iskazani su prihodi od prodaje stanova na kojima je postojalo pravo. S obzirom da je tijekom 2022. godine izvršena konačna otplata stana, u ovoj godini nema iskazanog podatka.

***Šifra 4 – Rashodi za nabavu nefinancijske imovine***

Ovi rashodi su smanjeni u odnosu na prethodnu godinu za 656,27 € ili 4,4% a odnose se na nabavu opreme, knjiga za knjižnicu te udžbenika. U strukturi ukupnih rashoda čine 1,16%.

Tijekom 2023. godine iz vlastitih prihoda škole u iznosu 5.757,28 € financirana je nabava klima uređaja za 5 učionica te nova nastavna oprema. Od pravnih i fizičkih osoba primljena je donacija školskog namještaja i opreme za nastavu u vrijednosti 7.605,76 €. Izdaci za nabavu udžbenika za učenike slabijeg socio-ekonomskog statusa iskazani su u iznosu 366,17 € a financirani su iz sredstava MZO. Nabava knjiga za knjižnicu financirana je iz sredstava MZO za opremanje školske knjižnice obveznom lektirom i stručnom literaturom u iznosu 531,00 €.

***Šifra 92211-92222 - Preneseni rezultat***

Preneseni manjak prihoda poslovanja razlikuje se od rezultata iskazanog u bilanci na dan 01.01.2023 odnosno 31.12.2022. iz razloga što je tijekom godine na računima rezultata provedena Odluka Školskog odbora o raspodjeli odnosno preraspodjeli rezultata.

**BILJEŠKE**

**UZ BILANCU (OBRAZAC BIL)**

***Razlike zbog konverzije kuna u EUR sa 01. siječnja 2023. godine***

Razlike između ukupne vrijednosti imovine te ukupne vrijednosti obveza i vlastitih izvora na dan 01.01.2023. su slijedeće:

* nabavna vrijednost imovine na razredu 0 u aktivi bilance uvećana je za 0,01 € na dugovnoj strani računa pripadajuće imovine zbog usklađenja sa analitičkim knjigovodstvom dugotrajne nefinancijske imovine
* vlastiti izvori na skupini 91 za nefinancijsku imovinu u pasivi bilance smanjeni su za 0,01 € na potražnoj strani kako bi i nadalje postojala bilančna ravnoteža s razredom 0
* nabavna vrijednost sitnog inventara u aktivi bilance umanjena je 0,18 € na dugovnoj strani podskupine 042, a ispravak vrijednosti na potražnoj strani podskupine 049
* dugovna strana skupine 16 u aktivi bilance smanjena je za 0,03 € zbog usklađenja s analitičkim knjigovodstvom potraživanja
* potražna strana skupine 96-obračunati prihodi u pasivi smanjena je za 0,03 € zbog bilančne ravnoteže sa skupinom 16
* aktiva bilance na osnovnom računu 12911 uvećana je za 0,03 € zbog usklađenja sa analitičkom evidencijom zahtjeva za refundaciju bolovanja na teret HZZO, pa je zbog bilančne ravnoteže u pasivi uvećan osnovni račun 23958 za isti iznos
* dugovna strana podskupine 167 umanjena je za 0,01 € zbog usklađenja sa prenesenim rezultatom po izvorima financiranja
* obveze na skupini 23 u pasivi bilance umanjene su za 0,01 € radi usklađenja s analitikom obveza
* razlika između ukupne vrijednosti aktive i pasive iskazana je na teret kapitala odnosno višak prihoda poslovanja umanjen je za 0,01 €

***Šifra 02- Proizvedena dugotrajna imovina***

Ova pozicija uključuje građevinske objekte, opremu i knjige, a sadašnja vrijednost imovine je za 252.981,63 € ili 13,5 % veća nego li je bila početkom godine. Razlog povećanja je prijenos ulaganja u dugotrajnu nefinancijsku imovine od Brodsko-posavske županije i Tehničke škole Slavonski Brod u sklopu projekata Pametne škole 2 i RCK Slavonika 5.1.

Ispravak vrijednosti dugotrajne imovine se obračunava linearnom metodom uz primjenu godišnjih stopa propisanim Pravilnikom. Primijenjene stope amortizacije iznose od 1,25% za građevinske objekte, 12,5% do 25% za postrojenja i opremu te 25% za nematerijalnu imovinu. Imovina čiji je pojedinačni trošak nabave niži od 3.500,00 kn otpisuje se jednokratno stavljanjem u upotrebu.

***Šifra 02924 – Ispravak vrijednosti knjiga***

Iznos iskazan na ovoj poziciji odnosi se na jednokratni otpis udžbenika u iznosu 1.431,62 € -besplatni udžbenici za učenike koji su članovi kućanstva koje je korisnik zajamčene minimalne naknade

***Šifra 129 – Ostala potraživanja***

Ostala potraživanja odnose se na potraživanja za naknade koje se refundiraju, odnosno na potraživanja od Hrvatskog zavoda za zdravstveno osiguranje za naknade bolovanja koje se isplaćuju na teret sredstava zavoda. Potraživanje u iznosu 8.588,39 € odnosi se na zahtjeve za povrat isplaćene naknade plaće podnesene HZZO-u u razdoblju od travnja 2022. godine do prosinca 2023. godine. Značajan iznos na ovoj poziciji je iz razloga što smo tijekom 2022. godine imali dvije djelatnice na dugotrajnom bolovanju, a prema uputi MF tijekom godine refundirana su potraživanja od HZZO s dospijećem zaključno sa 31.05.2022.godine.

***Šifra 16 – Potraživanja za prihode poslovanja***

Ova pozicija uključuje:

* potraživanja za prihode od pruženih usluga
* potraživanja za sredstva uplaćena u nadležni proračun

Potraživanja za prihode od pruženih usluga u iznosu 4.115,75 € odnose se na potraživanja od iznajmljivanja nastavno-sportske dvorane i školskog prostora te potraživanja za isporučenu električnu energiju. Dospjela potraživanja iznose 498,24 € a odnose se na potraživanja za najam prostora za mjesec studeni koja su dospjela do 15.12.2023. godine. S obzirom da na dan 31.12.2022. nema potraživanja za koja su ispunjeni uvjeti za provođenje ispravka vrijednosti sukladno članku 37.a Pravilnika o proračunskom računovodstvu, isti iznos iskazan je na poziciji 96-obračunati prihodi poslovanja.

Potraživanja za sredstva uplaćena u nadležni proračun iznose 16.251,07 € a odnose se na potraživanja od županijske riznice za iznos uplaćenih, a neutrošenih vlastitih i namjenskih prihoda (prihoda za posebne namjene, pomoći, donacija). Iznos na ovoj poziciji predstavlja novčana sredstva koje škola ima na raspolaganju na računu riznice BPŽ.

***Šifra 19 – Rashodi budućih razdoblja***

Na ovoj poziciji evidentirani su kontinuirani rashodi – trinaesti rashod za plaću za mjesec prosinac 2023. sukladno čl.39. Pravilnika o proračunskom računovodstvu. Ovi rashodi su za 14,4 % veći nego za prethodnu godinu budući da je zbog povećanja osnovice plaće i uvođenja privremenog dodatka veći obračun plaće 12 mjesec.

***Šifra 2- Obveze***

U bilanci na dan 31.12.2023. godine iskazane su obveze u iznosu 116.996,22 € što odgovara poziciji V006 obrasca Obveze, a odnose se na slijedeće:

|  |  |  |  |  |
| --- | --- | --- | --- | --- |
| Konto | Obveze | | iznos u € | struktura % |
| 231 | Obveze za zaposlene (uključivo poreze i doprinose iz i na plaću) | |  |  |
|  | - | obveze za plaću za mjesec prosinac | 92.812,71 | 79,33 |
|  | - | obveze za prekovremeni rad u dvorani za prosinac | 330,36 | 0,28 |
|  | - | obveze za plaću pomoćnika u nastavi za prosinac | 1.747,50 | 1,49 |
|  | - | obveze za materijalna prava (jubilarne, pomoć za bo, regres) za mjesec prosinac | 1.733,45 | 1,48 |
|  | - | obveze za naknadu za e-tehničara za mjesec prosinac | 53,09 | 0,05 |
| 232 | Obveze za materijalne rashode | |  |  |
|  | - | obveze prema dobavljačima | 8.784,04 | 7,51 |
|  | - | obveze za naknadu troškova prijevoza zaposlenika za prosinac | 2.509,68 | 2,14 |
|  | - | obveze za naknadu troškova osobama izvan radnog odnosa | 231,17 | 0,20 |
| 234 | Obveze za financijske rashode | |  |  |
|  | - | obveze za zatezne kamate iz poslovnih odnosa (dobavljači) za prosinac | 0,44 | 0,00 |
| 239 | Ostale tekuće obveze | | 8.595,03 | 7,35 |
| 24 | Obveze za nabavu nefinancijske imovine | |  |  |
|  | - | obveze prema dobavljačima | 198,75 | 0,17 |
|  |  |  |  |  |
|  |  | **UKUPNO:** | **116.996,22** | **100,00** |

Obveze za naknadu troškova osobama izvan radnog odnosa odnose se na obveze za individualni prijevoz roditelja za učenika s teškoćama u razvoju za mjesec prosinac.

Ostale tekuće obveze odnose se na obveze za povrat u državni proračun naknade bolovanja na teret HZZO po izvršenoj refundaciji u iznosu 8.588,39 € i obveze za povrat pogrešne uplate za izdavanje duplikata svjedodžbi u iznosu 6,64 €.

***Šifra 922 – Višak/manjak prihoda***

Sučeljavanjem prihoda i rashoda po istovrsnim kategorijama utvrđuje se rezultat poslovanja krajem godine. Tako je prema podacima iz bilance utvrđen višak prihoda poslovanja u iznosu od 6.413,23 € te manjak prihoda od nefinancijske imovine u iznosu od 5.757,28 €, što u konačnici daje višak prihoda u iznosu 655,95 €. Navedeni iznos odgovara iskazanom višku prihoda u obrascu PR-RAS na poziciji - šifra X006

|  |  |  |  |  |  |  |
| --- | --- | --- | --- | --- | --- | --- |
| Konto | Pozicija na dan 31.12.2023. | PR-RAS | | BILANCA | | RAZLIKA |
| 92211 | Višak prihoda poslovanja | šifra X001 + preneseni | 29.240,65 | šifra 92211 | 6.413,23 | 8.502,93 |
| 92221 | Manjak prihoda poslovanja | šifra Y001+ preneseni | -14.324,49 | šifra 92221 |  |
| 92212 | Višak prihoda od nefinancijske imovine | šifra X002 + preneseni | 0,00 | šifra 92212 |  | -8.502,93 |
| 92222 | Manjak prihoda od nefinancijske imovine | šifra Y002 + preneseni | -14.260,21 | šifra 92222 | -5.757,28 |

Sukladno članku 82. Pravilnika o proračunskom računovodstvu izvršeno je prebijanje viškova i manjkova po istovrsnim kategorijama te je provedena je korekcija rezultata za ostvarene kapitalne prijenose: kapitalne pomoći i kapitalne donacije utrošene za nabavu nefinancijske imovine tijekom godine. Podatak u bilanci je naveden nakon provedene korekcije te se razlikuje od podatka u obrascu PR-RAS.

U 2023. godini ostvarene su kapitalne pomoći od MZO za besplatne udžbenike u iznosu 366,17 € te sredstva za nabavu lektire i stručne literature u iznosu 531,00 € koja su namjenski utrošena za nabavu udžbenika i knjiga za knjižnicu. Od pravnih i fizičkih osoba izvan sustava proračuna primljena je donacija namještaja i opreme za nastavu u vrijednosti 7.605,76 € (donacija u naravi).

***Šifra 991/996 -*  *Izvanbilančni zapisi***

Na ovoj poziciji evidentirana je tuđa imovina dobivena na korištenje a odnosi se na informatičku opremu isporučenu školi u sklopu projekta e-Škole u vrijednosti 38.500,08 €. Po završetku projekta oprema će biti donirana školi.

Ova pozicija bilježi povećanje u odnosu na prethodnu godinu za 68 % s obzirom da je tijekom godine od Carneta u sklopu II faze projekta e-Škole primljena informatička oprema (laptopi za učenike, računala, tableti, interaktivni zasloni) u vrijednosti 17.117,02 €.

**BILJEŠKE**

**UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**(OBRAZAC P-VRIO)**

***Šifra 91512 – Promjene u obujmu imovine***

Iskazano povećanje u iznosu 289.067,04 € odnosi se na prijenos imovine od strane Ministarstva znanosti i obrazovanja, Brodsko-posavske županije i Tehničke škole Slavonski Brod:

* laptop i projektor od MZO u sklopu projekta Podrška provedbi Cjelovite kurikularne reforme po knjigovodstvenoj vrijednosti u iznosu 226,62 €
* solarna fotonaponska elektrana u vrijednosti 17.785,42 € i IKT oprema u vrijednosti 55.602,50 € od BPŽ u sklopu projekta Inovativnim umom do ICT pametnih Škola (Pametne škole 2)
* IT oprema i oprema za izvedbu novih strukovnih kurikuluma od TŠSB u sklopu projekta Regionalni centar kompetentnosti Slavonika 5.1 u vrijednosti 215.452,50 €.

**BILJEŠKE**

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**(OBRAZAC RAS-funkcijski)**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni. Isti iznos iskazan je na poziciji Y034 obrasca PR-RAS. Prema tumačenju MZO ukupni rashodi iskazuju se na jednoj funkciji 0922-više srednjoškolsko obrazovanje

**BILJEŠKE**

**UZ IZVJEŠTAJ O OBVEZAMA (OBRAZAC OBVEZE)**

***V001- Stanje obveza 1. siječnja***

Stanje obveza na dan 01.01.2023. razlikuje se od stanja obveza iz izvještaja o obvezama na dan 31.12. prethodne godine a razlike su nastale uslijed konverzije kuna u €. Obveze na dan 01. siječnja su uvećane za 0,05 € zbog usklađenja s analitičkim knjigovodstvom .

***V007- Dospjele obveze na kraju izvještajnog razdoblja***

Dospjele obveze na kraju izvještajnog razdoblja odnose se na obveze prema dobavljačima za materijalne rashode u iznosu 361,23 € nastale tijekom mjeseca prosinca sa datumom dospijeća do 31.12.2023. godine. Obveze nisu podmirene jer nadležni proračun nije izvršio plaćanje navedenih rashoda u sustavu lokalne riznice do kraja razdoblja.

***V010 – Međusobne obveze subjekata općeg proračuna-nedospjele***

Na ovoj poziciji iskazane su obveze za povrat u proračun sredstava koje refundira HZZO (naknade plaće zbog bolovanja na teret sredstava HZZO-a). Posljednje zatvaranje ovih obveza odnosno refundacija provedena je u rujnu 2023. godine.

**Obvezne bilješke uz Bilancu iz članka 15. stavka 2. Pravilnika o financijskom izvještavanju u proračunskom računovodstvu nisu iskazane jer školska ustanova takve podatke nema iskazane u Bilanci.**

|  |  |  |  |
| --- | --- | --- | --- |
| Mjesto i datum: | Nova Gradiška, 29.01.2024. | M.P. | RAVNATELJICA: |
| Osoba za kontakt: | Jasenka Podobnik, dipl.oec. |  | Sanja Müller-Zoričić, dipl.inf. |
| Telefon za kontakt: | 035/362-575 |  |  |
|  |  |  |  |
|  |  |  | potpis |